Resep: Oreo®-kaaskoekkolwyntjies | Maroela Media
Annerien Vermeulen, Centurion.
Lewer 18-24 kolwyntjies.
2 pakkies (175 g elk) Oreo®-beskuitjies
sjokoladeballe, -truffels of maraschino-
kersies vir afronding
Verhit die oond tot 180 ̊C. Voer 2 muffinpanne met papiervormpies uit en spuit met kleefwerende kossproei.
Om die kolwyntjies te maak:
Plaas ’n Oreo®-beskuitjie in elke papiervormpie.
Klop die roomkaas, suiker, vanieljegeursel en eiers vir 3 minute saam.
Skep die beslag in die papiervormpies. Bak vir 20 minute tot deurgaar.
Sit eenkant om af te koel.
Om die ganache te maak:
Verhit die sjokolade en room tot die sjokolade gesmelt is.
Sit eenkant om af te koel tot net bo kamertemperatuur.
Smeer die ganache oor die afgekoelde kolwyntjies en rond af met sjokoladeballe, -truffels of maraschino-kersies.
Bron: Leserskring spogresepte, saamgestel deur Christelle Erasmus
Grote genugtig dit klink, in die woorde van oorle’ Jan Spies, “ryk en lekker” – wat help dit Woolies gaan hul lekkers by die betaalpunte begin wegneem maar dan verlei Maroela ons met sulke resepte! ; D
Rozette · 3 jaar gelede
Manlief het hierdie spesiaal vir my gistraand gemaak en ek moet sê dit was vrek lekker!!! Hy sal maar gereeld hierdie moet bak…